钦定古今图书集成/明伦汇编/官常典/第064卷 > 太原烈王瓌
## 钦定古今图书集成/明伦汇编/官常典/第064卷 > 太原烈王瓌

按《晋书安平献王传》：“献王孚子太原烈王瓌，字子泉，
魏长乐亭侯，改封贵寿乡侯，历振威将军，秘书监，封
固始子。武帝受禅，封太原王，邑五千四百九十六户。
泰始二年就国，四年入朝，赐衮冕之服，选东中郎将。
十年薨。诏曰：‘瓌乃心忠笃，志器雅亮，历位文武，有干
事之绩，出临封土，夷夏怀附，镇守许都，思谋可纪。不
幸早薨，朕甚悼之。今安厝在近，其追赠前将军’。”子颙
立，徙封河间王，别有传。